CELEX: 31992D0380
Language: el
Date: 1992-07-02 00:00:00
Title: 92/380/ΕΟΚ: Απόφαση της Επιτροπής της 2ας Ιουλίου 1992 περί τροποποίησης του καταλόγου των εγκαταστάσεων και εργαστηρίων που έχουν εγκριθεί για να χειρίζονται τον ιό του αφθώδους πυρετού όπως ορίζεται στην οδηγία 85/511/ΕΟΚ του Συμβουλίου περί θέσπισης κοινοτικών μέτρων για τον έλεγχο του αφθώδους πυρετού

Avis juridique important

|

31992D0380

92/380/ΕΟΚ: Απόφαση της Επιτροπής της 2ας Ιουλίου 1992 περί τροποποίησης του καταλόγου των εγκαταστάσεων και εργαστηρίων που έχουν εγκριθεί για να χειρίζονται τον ιό του αφθώδους πυρετού όπως ορίζεται στην οδηγία 85/511/ΕΟΚ του Συμβουλίου περί θέσπισης κοινοτικών μέτρων για τον έλεγχο του αφθώδους πυρετού  

Επίσημη Εφημερίδα αριθ. L 198 της 17/07/1992 σ. 0054 - 0055 Φινλανδική ειδική έκδοση: Κεφάλαιο 3 τόμος 43 σ. 0107  Σουηδική ειδική έκδοση: Κεφάλαιο 3 τόμος 43 σ. 0107 

ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Ιουλίου 1992  περί τροποποίησης του καταλόγου των εγκαταστάσεων και εργαστηρίων που έχουν εγκριθεί για να χειρίζονται τον ιό του αφθώδους πυρετού όπως ορίζεται στην οδηγία 85/511/ΕΟΚ του Συμβουλίου περί θέσπισης  κοινοτικών μέτρων για τον έλεγχο του αφθώδους πυρετού  (92/380/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 85/511/ΕΟΚ του Συμβουλίου (1), όπως τροποποιήθηκε από την οδηγία 90/423/ΕΟΚ (2), και ιδίως το άρθρο 13,  Εκτιμώντας:  ότι, εξαιτίας της διακοπής της πρακτικής του συστηματικού εμβολιασμού κατά του αφθώδους πυρετού στην Κοινότητα, έχει αυξηθεί η ευπάθεια των ζώων στην Κοινότητα ως προς αυτήν τη νόσο-  ότι, κατά συνέπεια, είναι απαραίτητο να εξασφαλιστεί ότι οι χειρισμοί του σχετικού ιού στα εργαστήρια λαμβάνουν χώρα υπό συνθήκες ασφαλείας, προς αποφυγή της διάδοσης του ιού από αυτά, πράγμα που θα μπορούσε να θέσει σε κίνδυνο την υγεία των ζώων στην  Κοινότητα-  ότι το άρθρο 13 της οδηγίας 85/511/ΕΟΚ απαιτεί από την Επιτροπή να διενεργεί επιτόπιους ελέγχους, ούτως ώστε να εξασφαλίζεται ότι τα εγκεκριμένα εργαστήρια που απαριθμούνται στα παραρτήματα Α και Β της εν λόγω οδηγίας, ανταποκρίνονται στις ελάχιστες  προδιαγραφές που έχουν ορισθεί από τον ΟΗΕΔΓ, και να αναθεωρεί τον κατάλογο των εργαστηρίων υπό το φως των αποτελεσμάτων των ελέγχων- ότι έχει πλέον περατωθεί η διεξαγωγή αυτών των ελέγχων-  ότι ορισμένες εθνικές αρχές έχουν αποφασίσει να διακοπεί ο χειρισμός του ιού του αφθώδους πυρετού σε ορισμένα εργαστήρια-  ότι, κατά συνέπεια, είναι αναγκαίο να τροποποιηθούν οι προαναφερθέντες κατάλογοι- ότι είναι σκόπιμο να ανασυνταχθούν με ορθολογικότερο τρόπο οι κατάλογοι των παραρτημάτων Α και Β-  ότι η παρούσα απόφαση είναι σύμφωνη με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα παραρτήματα Α και Β της οδηγίας 85/511/ΕΟΚ του Συμβουλίου αντικαθίστανται από το παράρτημα της παρούσας απόφασης.  Άρθρο 2  Η παρούσα απόφαση απευθύνεται στα κράτη μέλη. Βρυξέλλες, 2 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 315 της 26. 11. 1985, σ. 11. (2) ΕΕ αριθ. L 224 της 18. 8. 1990, σ. 13.    ΠΑΡΑΡΤΗΜΑ  " ΠΑΡΑΡΤΗΜΑ Α  ΙΔΙΩΤΙΚΑ ΕΡΓΑΣΤΗΡΙΑ ΣΤΑ ΟΠΟΙΑ ΕΠΙΤΡΕΠΕΤΑΙ ΝΑ ΧΕΙΡΙΖΟΝΤΑΙ ΖΩΝΤΑΝΟΥΣ ΙΟΥΣ ΑΦΘΩΔΟΥΣ ΠΥΡΕΤΟΥ ΓΙΑ ΠΑΡΑΓΩΓΗ ΕΜΒΟΛΙΩΝ  Γερμανία: Bayer AG  Osteratherstrasse 1a  5000 Koeln 60  Γαλλία: Rhone-Merieux, Laboratoire IFFA  rue Marcel Merieux  69007 Lyon  Ισπανία: Cooper Zeltia SA  36400 Porrino (Pontevedra)  Laboratorio de Sanidad Veterinaria Hipra SA  Les Prades  17170 Amer (Girona)  Laboratorios Sobrino SA  Apartado 49  18080 Olot (Girona)  Ηνωμένο Βασίλειο: Rhone-Merieux, Pirbright Laboratory  Ash Road  Pirbright, Woking, Surrey   ΠΑΡΑΡΤΗΜΑ Β  ΕΘΝΙΚΑ ΕΡΓΑΣΤΗΡΙΑ ΣΤΑ ΟΠΟΙΑ ΕΠΙΤΡΕΠΕΤΑΙ ΝΑ ΧΕΙΡΙΖΟΝΤΑΙ ΖΩΝΤΕΣ ΙΟΥΣ ΤΟΥ ΑΦΘΩΔΟΥΣ ΠΥΡΕΤΟΥ  Βέλγιο και Λουξεμβούργο: Institut national de recherches veterinaires  Groeselenberg 99  1180 Bruxelles  Δανία: Statens Veterinaere Institut for Virusforskning  Lindholm  Ιταλία: Istituto zoopfrofilattico sperimentale della Lombardia e dell'Emilia Romagna  Brescia  Ηνωμένο Βασίλειο και Ιρλανδία: Institute for Animal Health  Pirbright, Woking, Surrey  Γαλλία: Laboratoire national de pathologie bovine  Lyon  Laboratoire central de recherche veterinaire  Maisons-Alfort  Ελλάδα: Ινστιτούτο Αφθώδους Πυρετού και Εξωτικών Ασθενειών  Αττική 15310  Γερμανία: Bundesforschungsanstalt fuer Viruskrankheiten der Tiere  - Anstaltsteil 7400 Tuebingen  - Antstaltsteil Friedrich Loeffler Institute  O-2201 - Insel Riems  Κάτω Χώρες: Centraal Diergeneeskundig Instituut  Lelystad  Ισπανία: Laboratorio de Alta Seguridad Biologica (INIA)  28130 Madrid "